ELŐZETES HATÁSVIZSGÁLAT

Taliándörögd község Önkormányzata Képviselő-testületének, a helyi adókról szóló önkormányzati rendelet tervezethez 

A jogalkotásról szóló 2010. évi CXXX. törvény 17.-§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelet-tervezet esetében az alábbiak: 

1. Társadalmi hatások

Az önkormányzat illetékességi területén az utóbbi években több kereskedelmi-szálláshelyet üzemeltető vállalkozás létesült. Előzetes becslés alapján mintegy 2500 fizetős vendégéjszakával lehet számolni évente, mely 500.000.-Ft adóbevételt jelenthet a településnek.

1. Gazdasági, költségvetési hatások

A rendelet megalkotásának jelentős gazdasági hatása van, mivel minden 1 Ft beszedett idegenforgalmi adóhoz a központi költségvetés + 1 Ft-ot ad.

1. Környezeti és egészségügyi következmények

A rendelet megalkotásának környezeti, egészségügyi következménye nincs.

1. Adminisztratív terheket befolyásoló hatások

A rendelet módosításának adminisztratív terhet befolyásoló hatása van, az adó nyilvántartása, beszedése, mind a szállásadók, mind az önkormányzati adóhatóság feladatait növeli.

       5. A jogszabály megalkotásának szükségessége, a jogalkotás elmaradásának várható
következményei

A jogszabály megalkotását a helyi sajátosságok igénylik.

      6. A jogszabály alkalmazásához szükséges személyi, szervezeti, tárgyi és pénzügyi feltételek

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

